stanford-oval/wikipedia huggingface dataset:
วาฬหลังค่อม
ถิ่นที่อยู่

พบกระจายพันธุ์ในทะเลเปิดและมหาสมุทรทั่วโลก จะมีการอพยพย้ายถิ่นในช่วงฤดูหนาวของทุกปี จะอพยพจากแหล่งอาหารใกล้ขั้วโลกมาสู่ทะเลเปิดในแถบใกล้เส้นศูนย์สูตรที่อุณหภูมิอบอุ่นกว่า เพื่อผสมพันธุ์และขยายพันธุ์ ลูกวาฬจะกำเนิดมาในช่วงนี้ รอจนกระทั่งอายุได้ 5 เดือนที่ลูกวาฬแข็งแรงพอแล้ว แม่วาฬจะพาลูกเดินทางกลับไปสู่ขั้วโลกที่ ๆ ซึ่งมีแพลงก์ตอนซึ่งเป็นอาหารอุดมกว่า โดยในระยะนี้แม่วาฬจะไม่กินอะไรเลยเป็นระยะเวลานานหลาย ๆ เดือน ซึ่งจะใช้พลังงานจากไขมันที่เก็บสะสมไว้ก่อนหน้านั้น วาฬหลังค่อมเป็นวาฬชนิดที่ว่ายน้ำได้ช้า และไม่สามารถกลั้นหายใจได้นานเหมือนวาฬชนิดอื่น โดยกลั้นหายใจได้เพียง 4-7 นาที และว่ายน้ำได้เร็วเพียง 14.5 กิโลเมตร/ชั่วโมง ในประเทศไทยไม่จัดเป็นสัตว์ป่าคุ้มครองหรือสัตว์ป่าสงวนแต่อย่างใด  และจัดเป็นวาฬอีกชนิดหนึ่งที่ถูกล่าเพื่อใช้เนื้อและไขมันรวมทั้งบาลีนในเชิงอุตสาหกรรมมาตั้งแต่อดีต
วาฬหลังค่อม ที่อาศัยในมหาสมุทรอินเดียแถบคาบสมุทรอาระเบีย เป็นประชากรวาฬหลังค่อมที่ไม่มีการอพยพย้ายถิ่นฐาน โดยจะอาศัยหากินอยู่ในแถบนี้ตลอดทั้งปีจากกระแสน้ำเย็นที่พัดเข้ามาในบางช่วงของปี จากการศึกษาทางดีเอ็นเอพบว่า วาฬหลังค่อมกลุ่มนี้ไม่ได้มีการผสมพันธุ์กับวาฬหลังค่อมในส่วนภูมิภาคอื่นนานกว่า 60,000 ปีแล้ว และอาจเป็นไปได้ว่าเป็นชนิดใหม่
รูปภาพ

ภาพการแสดงคลื่นเสียงของวาฬหลังค่อม
วีดีโอคลิปวาฬหลังค่อมที่ท่าเรือบอสตัน (สิงหาคม, 2009)
การกระโดดขึ้นเหนือน้ำของวาฬหลังค่อม
เกยตื้น
ส่วนหัวใต้น้ำ
แหล่งข้อมูลอื่น

ข้อมูลที่เกี่ยวข้องกับ Megaptera novaeangliae ที่วิกิสปีชีส์
วาร์ฟาริน
ข้อบ่งใช้

มีการใช้วาร์ฟารินเพื่อลดโอกาสการเกิดลิ่มเลือดหรือเพื่อป้องกันการเกิดขึ้นซ้ำของลิ่มเลือดในผู้ที่มีลิ่มเลือดเกิดขึ้นอยู่ก่อนแล้ว (การป้องกันระดับทุติยภูมิ) การรักษาด้วยวาร์ฟารินสามารถลดการเกิดลิ่มเลือดและลดความเสี่ยงของการเกิดภาวะลิ่มเลือดหลุดอุดหลอดเลือดได้ด้วย
ข้อห้ามใช้ > สตรีมีครรภ์

วาร์ฟารินเป็นยาที่ห้ามใช้ในผู้ตั้งครรภ์ เนื่องจากเป็นยาที่สามารถผ่านรกไปยังทารกในครรภ์ และอาจทำให้ทารกในครรภ์มีเลือดออกได้ การใช้วาร์ฟารินในผู้ตั้งครรภ์พบว่ามีความสัมพันธ์กับการแท้ง การตายคลอด การตายของทารกแรกเกิด และการคลอดก่อนกำหนด นอกจากนี้ยาในกลุ่มคูมาริน (รวมทั้งวาร์ฟารินด้วย) ยังเป็นสารก่อวิรูป ทำให้ทารกมีความผิดปกติแต่กำเนิดได้ อุบัติการณ์ของการเกิดความผิดปกติแต่กำเนิดในทารกที่ได้รับวาร์ฟารินขณะอยู่ในครรภ์อยู่ที่ประมาณ 5% แต่งานวิจัยบางชิ้นพบว่ามีอุบัติการณ์สูงถึง 30% ความผิดปกติแต่กำเนิดที่พบได้บ่อยในทารกที่ได้รับวาร์ฟารินตั้งแต่ในครรภ์มีอยู่สองแบบ ขึ้นอยู่กับช่วงเวลาที่ได้รับยา
หากทารกได้รับวาร์ฟาริน (หรือสารอนุพันธ์ของ 4-hydroxycoumarin อื่น ๆ) ในช่วงของการตั้งครรภ์ไตรมาสแรก โดยเฉพาะในช่วงอายุครรภ์ 6-9 สัปดาห์ ทารกอาจมีกลุ่มของความผิดปกติที่เรียกว่า กลุ่มอาการทารกในครรภ์ได้รับยาวาร์ฟาริน (fetal warfaryn syndrome, FWS) ซึ่งมีชื่อเรียกอื่นอีกว่า warfarin embryopathy (พยาธิสภาพของตัวอ่อนที่เกิดจากวาร์ฟาริน) หรือ coumarin embryopathy (พยาธิสภาพของตัวอ่อนที่เกิดจากคูมาริน)
ผลข้างเคียง > การตกเลือด

ภาวะไม่พึงประสงค์จากยาที่พบบ่อยที่สุดของวาร์ฟารินคือการตกเลือด ความเสี่ยงของการมีเลือดออกรุนแรงนั้นพบได้ไม่บ่อยแต่ได้รับการพิสูจน์ยืนยันแล้ว (มัธยฐานของอัตราการเกิดภาวะไม่พึงประสงค์ต่อปีอยู่ที่ 0.9-2.7%) แพทย์ผู้สั่งยาจะต้องพิจารณาว่าประโยชน์ใด ๆ ที่คาดว่าจะได้รับจากการใช้ยาวาร์ฟาริน มีความคุ้มค่ากับความเสี่ยงของการเกิดเลือดออกนี้ จึงจะพิจารณาสั่งยาได้
ประวัติศาสตร์

ช่วงต้นคริสต์ทศวรรษ 1920 มีการระบาดของโรคปศุสัตว์อย่างหนึ่งในประเทศแคนาดาและตอนเหนือของประเทศสหรัฐอเมริกา สัตว์ที่ป่วยจะมีการตกเลือดอย่างมากหลังมีบาดแผลเล็กน้อย หรือบางครั้งตกเลือดเองโดยไม่มีบาดแผลใด ๆ รายงานหนึ่งพบว่ามีวัว 21 ใน 22 ตัว ตกเลือดจนเสียชีวิตหลังการตัดเขา และวัวกระทิง 12 ใน 25 ตัว ตกเลือดจนเสียชีวิตหลังถูกตอน
สเตอริโอ

วาร์ฟาริน ประกอบด้วย ศูนย์สเตอริโอ และประกอบด้วยสอง enantiomers นี่คือ racemate คือส่วนผสม 1: 1 ( R ) - และ ( S ) - แบบฟอร์ม:
| วาร์ฟาริน |
| --- | --- |
  CAS-Nummer: 5543-58-8:   CAS-Nummer: 5543-57-7
อ่านเพิ่ม

Dean L (2012). "Warfarin Therapy and VKORC1 and CYP Genotype".  ใน Pratt VM, McLeod HL, Rubinstein WS,  และคณะ (บ.ก.). Medical Genetics Summaries. National Center for Biotechnology Information (NCBI). PMID 28520347. Bookshelf ID: NBK84174.
แหล่งข้อมูลอื่น

"Warfarin". Drug Information Portal. U.S. National Library of Medicine.
Historical information on warfarin from the Wisconsin Alumni Research Foundation
CDC – NIOSH Pocket Guide to Chemical Hazards
วาร์ฟาริน in the Pesticide Properties DataBase (PPDB)
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย
วาเนสซา เมย์

| วาเนสซ่า-เม |
| --- | --- |
วาเนสซ่า-เม ใน พ.ศ. 2557
เกิด: วาเนสซ่า เมย์ ตัน วรรณกร 27 ตุลาคม พ.ศ. 2521 (46 ปี) ประเทศสิงคโปร์
สัญชาติ: สหราชอาณาจักร
ชื่ออื่น: วาเนสซ่า วรรณกร
อาชีพ:  นักไวโอลิน  นักดนตรี 
ปีปฏิบัติงาน: พ.ศ. 2533–ปัจจุบัน
อาชีพทางดนตรี
แนวเพลง:  คลาสสิก  เทคโน  เทคโน-ป็อป  อีเล็กโทรป็อป  แฟนตาเซีย 
เครื่องดนตรี: ไวโอลิน
ค่ายเพลง:  โซนีคลาสสิคัล/โซนีมิวสิกเอนเทอร์เทนเมนต์  เวอร์จิน/อีเอ็มไอ  อีเอ็มไอคลาสสิกส์ 
 นักดนตรี
เว็บไซต์: www.vanessamaeofficial.com
วาเนสซ่า เมย์ ตัน วรรณกร หรือ วาเนสซ่า-เม วรรณกร นิโคลสัน (อังกฤษ: Vanessa-Mae Vanakorn Nicholson, จีน: 陈美; พินอิน: Chén Měi; เกิด 27 ตุลาคม พ.ศ. 2521) เป็นที่รู้จักในชื่อ วาเนสซ่า-เม (อังกฤษ: Vanessa-Mae) เป็นนักไวโอลินลูกครึ่งไทย-สิงคโปร์
ข้อมูลส่วนตัว

วาเนสซ่าเกิดเมื่อวันที่ 27 ตุลาคม พ.ศ. 2521 ในประเทศสิงคโปร์ คุณพ่อเป็นคนไทยชื่อ วรพงษ์ วรรณกร ทำงานเป็นผู้จัดการโรงแรมเดอะพลาซ่าที่สิงคโปร์ ส่วนคุณแม่ชื่อ พาเมลา ตัน (Pamela Tan) เป็นคนจีนสิงคโปร์ มีอาชีพเป็นทนาย  แต่เมื่อเมย์อายุได้ 4 ปี แม่ก็ได้แต่งงานใหม่กับทนายความชาวอังกฤษชื่อ "เกรแฮม นิโคลสัน"  เธอจึงย้ายตามไปอยู่ที่ ลอนดอน
ประวัติ

วาเนสซ่าเริ่มเล่นเปียโน ตั้งแต่อายุ 3 ปี และเริ่มหันมาเล่นไวโอลิน เมื่ออายุได้ 5 ปี และเมื่ออายุ 8 ปี ก็ได้เข้าเรียนไวโอลินที่ Central  Conservatoire of China ที่กรุงปักกิ่ง ต่อมาเมื่ออายุ 11 ปี ก็ไปเข้าเรียนที่ราชวิทยาลัยดุริยางคศิลป์ (Royal College of Music) ในกรุงลอนดอน หลังจบการศึกษา วาเนสซาได้ทำงานเพลงและออกผลงานแรก "The Violin Player" เมื่อปี พ.ศ. 2538 เธอได้เป็นพรีเซ็นเตอร์รถยนต์มิตซูบิชิ แลนเซอร์ ในประเทศไทย และได้เดินทางมาแสดงคอนเสิร์ตโดยการสนับสนุนของบริษัทรถยนต์ดังกล่าว เมื่อวันที่ 6 ธันวาคม พ.ศ. 2539 ณ ศูนย์การประชุมแห่งชาติสิริกิติ์[ต้องการอ้างอิง]
นอกจากผลงานเพลง วาเนสซายังสนใจในการเล่นสกี โดยเริ่มเล่นสกีตั้งแต่อายุ 4 ปี เธอได้พยายามขอเป็นตัวแทนประเทศไทยเข้าแข่งขันกีฬาสกีลงเขาในโอลิมปิกฤดูหนาว 2010 แต่ติดปัญหาเรื่องการสละสัญชาติอังกฤษมาใช้สัญชาติไทย เธอได้ซื้อบ้านพักใกล้รีสอร์ทสกีในประเทศสวิตเซอร์แลนด์ เพื่อฝึกซ้อม กระทั่งในปี พ.ศ. 2557 วาเนสซาก็ได้รับสิทธิ์ลงแข่งขันอัลไพน์สกีในโอลิมปิกฤดูหนาว 2014 ที่ประเทศรัสเซีย ในฐานะนักกีฬาทีมชาติไทย โดยใช้ชื่อในการแข่งขันว่า "วาเนสซา วรรณกร"
ผลงาน > อัลบั้ม

Violin (1990)
Kids' Classics (1991)
Tchaikovsky & Beethoven Violin Concertos (1991/1992)
The Violin Player (1995)
The Alternative Record from Vanessa-Mae (1996)
The Classical Album 1 (November 12, 1996)
China Girl: The Classical Album 2 (September 9, 1997)
Storm (July 14, 1998)
The Original Four Seasons and the Devil's Trill Sonata: The Classical Album 3 (February 16, 1999)
The Classical Collection: Part 1 (2000)
Subject to Change (July 17, 2001)
The Best of Vanessa-Mae (November 5, 2002)
The Ultimate (December 23, 2003)
Choreography (2004)
Xpectation (Jazz collaboration with Prince) (2004)
ผลงาน > อัลบั้มพิเศษ

The Violin Player: Japanese Release (1995)
The Classical Album 1: Silver Limited Edition (January 1, 1997)
Storm: Asian Special Edition (January 1, 1997)
The Original Four Seasons and the Devil's Trill Sonata: Asian Special Edition (February 1, 1999)
Subject to Change: Asian Special Edition (July 1, 2001)
The Ultimate: Dutch Limited Edition (January, 2004)
ผลงาน > ผลงานเดี่ยว

"Toccata & Fugue" (1995)
"Toccata & Fugue - The Mixes" (1995)
"Red Hot" (1995)
"Classical Gas" (1995)
"I'm a-Doun for Lack O' Johnnie" (1996)
"Bach Street Prelude" (1996)
"Happy Valley" (1997)
"I Feel Love Part 1" (1997)
"I Feel Love Part 2" (1997)
"The Devil's Trill & Reflection" (1998)
"Destiny" (2001)
"White Bird" (2001)
แหล่งข้อมูลอื่น

เวปไซต์เป็นทางการ (อังกฤษ)
Promotional Shot (อังกฤษ)
Ksmould เก็บถาวร 2008-05-05 ที่ เวย์แบ็กแมชชีน - แฟนคลับ (ไทย)
Musicbrainz (อังกฤษ)
Thaipost.net เก็บถาวร 2007-09-29 ที่ เวย์แบ็กแมชชีน (ไทย)
Allmusic (อังกฤษ)
Discogs (อังกฤษ)
IMDb (อังกฤษ)
เก็บถาวร 2008-05-14 ที่ เวย์แบ็กแมชชีน (อังกฤษ)
วิชาชีพ

ภาพแสดงเรื่องราวชาวนาในศตวรรษที่ 19 กำลังปรึกษากับแพทย์ พระ และทนายความ
วิชาชีพ (อังกฤษ: profession) เป็นสาขาหนึ่งของงานที่ทำอย่างมืออาชีพ สามารถนิยามได้ว่าเป็นกลุ่มบุคคล ผู้ประกอบวิชาชีพ ที่ปฏิบัติตามมาตรฐานตามหลักจรรยาและไม่ได้ยึดตนเองเป็นหลัก และได้รับการยอมรับจากสาธารณชนว่ามีความรู้และมีทักษะพิเศษในการเป็นแหล่งเรียนรู้ที่ได้รับการยอมรับอย่างกว้างขวางซึ่งได้มาจากการวิจัย การศึกษา และการฝึกอบรมในระดับสูง และพร้อมที่จะนำความรู้ไปใช้และใช้ทักษะเหล่านี้เพื่อประโยชน์ของผู้อื่น
อาชีพทางวิชาชีพเกิดขึ้นจากการฝึกอบรม ด้านการศึกษาเฉพาะทาง โดยมีวัตถุประสงค์เพื่อให้คำปรึกษาอย่างเที่ยงธรรมและให้บริการโดยไม่สนใจผลประโยชน์ส่วนตัว วิชาชีพในยุคกลางและสมัยใหม่ตอนต้นที่ได้รับการยอมรับมีเพียงสามอาชีพเท่านั้นคือ อาชีพเกี่ยวกับศาสนศาสตร์ การแพทย์ และกฎหมาย ซึ่งเรียกว่า วิชาชีพที่ใช้ความรู้ (learned professions) วิชาอาชีพไม่ถือเป็นการค้าหรือเป็นอุตสาหกรรม
วิดัล แซสซูน

| วิดัล แซสซูน |
| --- | --- |
แซสซูนที่บาร์เซโลนา ในปี 2006
เกิด: 17 มกราคม ค.ศ. 1928(1928-01-17) แฮมเมอร์สมิท ลอนดอน สหราชอาณาจักร
เสียชีวิต: 9 พฤษภาคม ค.ศ. 2012(2012-05-09) (84 ปี) ลอสแอนเจลิส สหรัฐอเมริกา
สัญชาติ: อังกฤษ อเมริกัน (จาก 1972)
อาชีพ: นักออกแบบทรงผม, นักธุรกิจ
คู่สมรส: เอเลน วูด (สมรส 1956; หย่า 1958) เบเวอร์ลี อดัมส์ (สมรส 1967; หย่า 1981) เจนเน็ตต์ ฮาร์ตฟอร์ด-เดวิส (สมรส 1983; หย่า 1984) รอนด้า "รอนนี" โฮลบรุ๊ค (สมรส 1992)
บุตร: 4 รวมถึง แคทยา
วิดัล แซสซูน (อังกฤษ: Vidal Sassoon) ซีบีอี เป็นนักออกแบบทรงผมชาวอังกฤษ มีชื่อเสียงในฐานะผู้ออกแบบทรงผมแบบบ็อบคัท ในทศวรรษ 1960 โดยได้แรงบันดาลใจมาจากศิลปะแบบเบาเฮาส์  จากความนิยมในทรงผมแบบนี้ ทำให้เขาได้รับการยกย่องเป็น "ร็อกสตาร์, ศิลปิน และช่างฝีมือ ที่เปลี่ยนโลกนี้ด้วยกรรไกรตัดผม"
แซสซูนยังเป็นผู้ก่อตั้งธุรกิจร้านออกแบบทรงผมที่มีเครือข่ายมากมาย และมีผลิตภัณฑ์รักษาผม ทั้งยาสระผมและครีมนวดผมในชื่อการค้า "วิดัล แซสซูน" ของตัวเอง ผลิตและจัดจำหน่ายโดย พรอคเตอร์ แอนด์ แกมเบิล
วิดิโอเกมส์ (เพลง)

ซิงเกิลจากลานา เดล เรย์ ในปี ค.ศ. 2011
"วิดิโอเกมส์" (อังกฤษ: Video Games) คือซิงเกิลเปิดตัวของ ลานา เดล เรย์ นักร้องแและนักแต่งเพลงชาวอเมริกัน จากสตูดิโออัลบั้มชุดที่สองของเธอ แต่เป็นสตูดิโออัลบั้มชุดแรกภายใต้สังกัดเพลงในชื่อ บอร์นทูดาย (ค.ศ. 2012) โดยมี โรโบป็อป (Robocop) เป็นโปรดิวเซอร์ เนื้อเพลงถูกเขียนโดยเดล เรย์ และ จัสติน ปาร์กเกอร์ (Justin Parker) เพลงนี้ได้ถูกเผยแพร่ครั้งแรกบนอินเตอร์เน็ตในวันที่ 5 พฤษภาคม ค.ศ. 2011 และต่อมาได้ถูกเผยแพร่ในภายหลังบนอีพีที่มีชื่อว่า ลานาเดลเรย์ เพลงนี้ได้ถูกเผยแพร่อีกครั้งในฐานะซิงเกิลนำของอัลบั้มชุดที่สองของเธอ บอร์นทูดาย ในวันที่ 7 ตุลาคม ค.ศ. 2011 ผ่านค่ายเพลง อินเตอร์สโคป โดย "วิดิโอเกมส์" เป็นเพลงแนวบาโรกป็อป, ดรีมป็อป และดาวน์เทมโปบัลลาด ซึ่งเล่าเรื่องราวของตัวละครหลักที่ถูกละเลยโดยคนรักของเธอ แต่ไม่ว่าจะอย่างไรก็ตามเธอก็ยังคงเลือกที่จะรักเขาต่อไปอยู่ดี
วิชิทอ

ใจกลางเมืองวิชิทอ ในรัฐแคนซัส
วิชิทอ (อังกฤษ: Wichita, เสียงอ่านภาษาอังกฤษ: /ˈwɪtʃɨtɔː/) เป็นเมืองที่ใหญ่ที่สุดในรัฐแคนซัส มีอุตสาหกรรมที่สำคัญคือโรงงานผลิตเครื่องบิน วิชิทอตั้งอยู่ทางตอนใต้ของรัฐแคนซัส บริเวณแม่น้ำอาร์คันซอ ตามสัมมโนประชากรปี 2543 มีประชากร 344,284 คน
ถนนสายหลักที่ผ่านเมืองได้แก่ อินเตอร์สเตต 35 อินเตอร์สเตต 135 และ อินเตอร์สเตต 235
มหาวิทยาลัยในเมืองได้แก่ มหาวิทยาลัยวิชิทอสเตต
แหล่งข้อมูลอื่น

เว็บไซต์อย่างเป็นทางการของเมือง (อังกฤษ)
วิดีโอเกมเล่นตามบทบาท

ส่วนหนึ่งของตัวละครเข้าใกล้
ปอร์ตคัลลิส ในเกมเล่นตามบทบาทปี 2012 เลเจ็นดส์ออฟกริมร็อค
วิดีโอเกมเล่นตามบทบาท (อังกฤษ: role-playing video game, role-playing game, RPG, computer RPG, CRPG) เป็นแนวหนึ่งของวิดีโอเกมที่ผู้เล่นสามารถควบคุมการกระทำและการตัดสินใจของตัวเอก +/- ผู้ร่วมกลุ่ม และเป็นส่วนหนึ่งของโลกในจินตนาการ มีต้นกำเนิดมาจากเกมเล่นตามบทบาทแบบใช้กระดาษปากกาเล่น เช่น ดันเจี้ยนแอนด์ดรากอนส์ โดยมีการใช้คำศัพท์ ฉาก และกลไกการเล่นแบบเดียวกัน
วิกฤตวัยกลางคน

วิกฤตวัยกลางคน (อังกฤษ: midlife crisis) เป็นความเปลี่ยนแปลงของตัวตนและความมั่นใจที่สามารถเกิดขึ้นกับคนวัยกลางคนในช่วงอายุ 45-64 (แต่ละบุคคลแตกต่างกันไป บางคนอาจจะเกิดขึ้นได้ในวัย 30 ) ปรากฏการณ์ถูกอธิบายว่าเป็นวิกฤตทางจิตวิทยาที่สืบเนื่องมาจากเหตุการณ์ซึ่งทำให้คิดถึงอายุที่มากขึ้น ความตายที่หลีกเลี่ยงไม่ได้ และเป้าหมายในชีวิตที่ยังทำไม่สำเร็จ สิ่งเหล่านี้อาจก่อให้เกิดความซึมเศร้า เสียดาย และกังวล หรือความต้องการที่จะกลับมาอ่อนเยาว์อีกครั้งหรือที่จะเปลี่ยนการใช้ชีวิตจากปัจจุบันอย่างสิ้นเชิง
คำนี้ถูกคิดขึ้นโดย Elliott Jaques เมื่อ พ.ศ. 2508 งานวิจัยสมัยใหม่ชี้ว่าคนวัยกลางคนส่วนใหญ่ไม่ได้ประสบกับวิกฤตวัยกลางคนนี้ และหลายคนตั้งคำถามว่าปรากฏการณ์นี้มีอยู่จริงหรือไม่
การอุบัติ

อาการอาจเกิดขึ้นในคนอายุตั้งแต่ 45–64 ปี โดยวิกฤตวัยกลางคนคงอยู่ประมาณ 3–10 ปีในผู้ชาย และ 2–5 ปีในผู้หญิง วิกฤตวัยกลางคนอาจเกิดจากการแก่ตัวลงอย่างเดียว หรือรวมกับความเปลี่ยนแปลงอย่างอื่นเช่น ปัญหาหรือความเสียใจเกี่ยวกับ:
การงาน อาชีพ (หรือ การตกงาน)
ความสัมพันธ์กับคู่สมรส (หรือ ความโสด)
ความที่ลูกเติบโตเป็นผู้ใหญ่ (หรือ การที่ไม่มีลูก)
การแก่ตัวลง หรือ การตายของพ่อแม่
ความเปลี่ยนแปลงของร่างกายซึ่งเป็นผลจากอายุที่มากขึ้น
วิกฤตวัยกลางคนสามารถส่งผลกระทบต่อผู้ชายและผู้หญิงในทางต่างกันเพราะสิ่งที่ทำให้เครียดนั้นต่างกัน ผู้ชายบางคนเข้าหาผู้หญิงที่เด็กกว่าซึ่งสามารถมีลูกได้ ไม่ได้เพียงเพราะต้องการมีบุตร โดยนักจิตวิทยาเรียกสิ่งนี้ว่าเป็นสัญชาตญาณมนุษย์ วิกฤตวัยกลางของผู้ชายส่วนใหญ่จะมาจากปัญหาในการงาน ส่วนผู้หญิงนั้นมักเกิดจากการประเมินหน้าที่ของตน
หนึ่งในลักษณะเฉพาะหลักของมุมมองวิกฤตวัยกลางคนคือ การที่คนสันนิษฐานว่าเหตุการณ์ต่าง ๆ (มักเป็นแง่ลบ) จะเกิดขึ้นเมื่อเขาเข้าวัยกลางคน และมักนำไปสู่ความเครียด
บุคคลที่กำลังอยู่ในวิกฤตวัยกลางคนอาจรู้สึก:
เศร้าเสียใจกับจุดหมายที่ยังทำไม่สำเร็จ
กลัวที่จะเสียหน้าต่อเพื่อนร่วมงานซึ่งประสบความสำเร็จมากกว่า
ต้องการที่จะรู้สึกอ่อนเยาว์
ต้องการใช้เวลาอยู่คนเดียวหรืออยู่กับเพื่อนบางคนมากขึ้น
มีความต้องการทางเพศที่สูงขึ้น หรือไม่มีเลย
เบื่อหน่าย งงงวย ไม่พอใจ หรือโมโหกับคู่สมรส การงาน สุขภาพ การเงินหรือสถานะทางสังคม
ต้องการที่จะแก้ไขข้อผิดพลาดที่เคยทำในสมัยก่อน
การรักษาและการป้องกัน

ความเปลี่ยนแปลงทางกายภาพที่มักเกิดขึ้นในช่วงวัยกลางคนได้แก่ น้ำหนักที่เพิ่มขึ้น ริ้วรอย ผิวหนังเหี่ยว ผมร่วง การออกกำลังกายเป็นประจำและการรับประทานอาหารที่มีคุณค่าทางโภชนาการสูงอาจช่วยคงสุขภาพทางกายและใจระหว่างช่วงที่มีการเปลี่ยนแปลงเหล่านี้
ความเปลี่ยนแปลงครั้งใหญ่ที่เกิดขึ้นตั้งแต่ยังเยาว์อาจป้องกันการเกิดวิกฤตวัยกลางคน ตัวอย่างที่สนับสนุนทฤษฎีนี้มาจากงานวิจัยโดย Dr. Susan Krauss Whitbourne ที่พบว่าคนที่เปลี่ยนงานก่อนวัยกลางคนมีความเข้าใจต่อความแก่ตัวลงเมื่อเข้าสู่วัยกลางคน และยังมีแรงจูงใจที่จะไม่หยุดนิ่ง และมีความต้องการที่จะช่วยคนรุ่นใหม่มากกว่า
บทวิจารณ์

หลายคนไม่เชื่อว่าวิกฤตวัยกลางคนมีอยู่จริง งานวิจัยหนึ่งพบว่า 23% ของผู้เข้าร่วมอ้างว่าตัวเองเคยประสบกับ "วิกฤตวัยกลางคน" ทว่าเมื่อถามต่อกลับพบว่า หนึ่งในสามของคนเหล่านั้น (8% ของทั้งหมด) บอกว่าวิกฤตที่พบนั้นเชื่อมโยงกับการที่รู้ตัวว่ากำลังแก่ลง
15% ของคนที่ตอบแบบสอบถามเคยประสบเหตุการณ์การเปลี่ยนแปลงครั้งใหญ่ เช่น การหย่า หรือการตกงานในวัยกลางคน และเรียกสิ่งเหล่านี้ว่าเป็น "วิกฤตวัยกลางคน" แม้เหตุการณ์เหล่านี้จะทำให้บอบช้ำทางจิตใจ ความเศร้าโศกที่ตามมาอาจคล้ายกับอาการของโรคซึมเศร้า
ดูเพิ่ม

Existential crisis
ความหมายของชีวิต
Quarter-life crisis
Empty nest syndrome
บันทึก

↑  http://web.ntpu.edu.tw/~language/course/research/paper9.pdf
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2016-03-09. สืบค้นเมื่อ 2017-11-24.
↑  http://www.dailymail.co.uk/femail/article-2643854/Are-running-marathon-getting-facelift-tattoo-Youre-probably-grip-mid-life-crisis.html%7Ctitle=New midlife crisis signs are marathons
↑  "Definition of MIDDLE AGE".
↑  "Why do men go through midlife crisis?". Psychology Today.
↑  Stern, Theodore A.; Fava, Maurizio; Wilens, Timothy E.; Rosenbaum, Jerrold F. (13 February 2015). "Massachusetts General Hospital Comprehensive Clinical Psychiatry". Elsevier Health Sciences – โดยทาง Google Books.
↑  Warning Signs of a Midlife Crisis - http://www.drphil.com/articles/article/694 เก็บถาวร 2016-04-23 ที่ เวย์แบ็กแมชชีน
↑  MedlinePlus. Minaker, K. L., Dugdale, D. C., III MD, & Zieve, D., MD. (2011)
↑  Erik H. Erikson, Joan M. Erikson, The Life Cycle Completed: Extended Version (W. W. Norton, 1998),
↑  Bourgeois, F. John; Gehrig, Paola A.; Veljovich, Daniel S. (1 January 2005). "Obstetrics and Gynecology Recall". Lippincott Williams & Wilkins – โดยทาง Google Books.
↑  "Products - Data Briefs - Number 193 - March 2015". Cdc.gov. สืบค้นเมื่อ 2016-06-15.
↑  "PsycNET - Option to Buy".
↑  "Merriam Webster Dictionary". Merriam-Webster.
วิถีเพนโทสฟอสเฟต

วิถีเพนโตสฟอสเฟต
วิถีเพนโตสฟอสเฟต (อังกฤษ: pentose phosphate pathway) หรือวิถีฟอสโฟกลูโคเนต (อังกฤษ: phosphogluconate pathway) หรือเฮกโซสมอโนฟอสเฟตชันต์ (อังกฤษ: hexose monophosphate shunt) เป็นขบวนการซึ่งสร้าง NADPH และน้ำตาลเพนโตส หรือน้ำตาล 5 คาร์บอน วิถีดังกล่าวประกอบด้วยสองระยะ ระยะแรกเรียกว่า ระยะใช้ออกซิเจน (oxidative phase) ซึ่งมีการสร้าง NADPH ระยะที่สองเป็นการสังเคราะห์น้ำตาล 5 คาร์บอนโดยไม่ใช้ออกซิเจน (non-oxidative) วิถีดังกล่าวเป็นทางเลือกของไกลโคไลสิส แม้วิถีนี้จะเกี่ยวข้องกับออกซิเดชันของกลูโคส แต่บทบาทหลักกลับเป็นแอแนบอลิซึมมากกว่าแคแทบอลิซึม ในสิ่งมีชีวิตส่วนมาก วิถีดังกล่าวเกิดในไซโทพลาสซึม สำหรับพืช ขั้นตอนส่วนใหญ่เกิดในพลาสติด
วิญญาณ ความรัก ความรู้สึก

| วิญญาณ ความรัก ความรู้สึก |
| --- | --- |
โปสเตอร์ภาพยนตร์
กำกับ: เจอร์รี ซักเกอร์
เขียนบท: Bruce Joel Rubin
อำนวยการสร้าง: Steven-Charles Jaffe Bruce Joel Rubin Lauren Ray
นักแสดงนำ: แพทริก สเวย์ซี เดมี มัวร์ วูปี โกลด์เบิร์ก Tony Goldwyn Rick Aviles Vincent Schiavelli
กำกับภาพ: Adam Greenberg, ASC
ตัดต่อ: Walter Murch
ดนตรีประกอบ: Maurice Jarre (Unchained Melody)
ผู้จัดจำหน่าย: Paramount Pictures
วันฉาย: 13 กรกฎาคม ค.ศ. 1990
ความยาว: 128 นาที
ประเทศ: สหรัฐอเมริกา
ภาษา: อังกฤษ
ทุนสร้าง: $22 ล้าน
ทำเงิน: $505,702,588 (นานาชาติ)
ข้อมูลจากสยามโซน
วิญญาณ ความรัก ความรู้สึก (อังกฤษ: Ghost) เป็นภาพยนตร์ในปี ค.ศ. 1990 นำแสดงโดยแพทริก สเวย์ซี, เดมี มัวร์, โทนี โกลด์วิน และวูปี โกลด์เบิร์ก เขียนโดยบรูซ โจเอล รูบิน และกำกับโดยเจอร์รี ซักเกอร์ ภาพยนตร์ได้ชนะเลิศรางวัลออสการ์ 2 รางวัล คือ บทภาพยนตร์ดั้งเดิมยอดเยี่ยม และ นักแสดงสมทบหญิงยอดเยี่ยม ในการแสดงของวูปี โกลด์เบิร์ก
ในปี ค.ศ. 2010 ภาพยนตร์ยังได้ถูกสร้างในรูปแบบละครเพลง ในเวสต์เอนด์อีกด้วย
แหล่งข้อมูลอื่น

Ghost ที่สยามโซน
วิดีโอเกมผู้เล่นเดี่ยว

วิดีโอเกมผู้เล่นเดี่ยว (อังกฤษ: single-player video game) คือวิดีโอเกมที่มีการนำเข้าคำสั่งและการบังคับต่างๆจากผู้เล่นเพียงคนเดียวตลอดตั้งแต่ต้นจนจบเกม ในบางเกมที่เล่นได้หลายคนอาจมี โหมดผู้เล่นเดี่ยว  (single-player mode) ติดตั้งเข้ามาด้วยสำหรับการเล่นเพียงคนเดียว เกมคอมพิวเตอร์ส่วนใหญ่ในยุคเริ่มต้นมักจะเป็นเกมผู้เล่นคนเดียว ขณะที่เกมสองผู้เล่นได้ปรากฏขึ้นพร้อมกับคอมพิวเตอร์ส่วนบุคคล และในปี ค.ศ. 1978 ก็ได้ถือกำเนิดเกมหลายผู้เล่นขึ้น และในช่วงคริสต์ทศวรรษ 1990 ก็เริ่มมีระบบแลนมาแต่ดี
ดูเพิ่ม

วิดีโอเกมหลายผู้เล่น
วิกฤตการณ์ตัวประกันโรงละครมอสโก

| วิกฤตการณ์ตัวประกันโรงละครมอสโก |
| --- | --- |
สถานที่: มอสโก, ประเทศรัสเซีย
พิกัด: 55°43′34″N 37°40′24″E﻿ / ﻿55.72611°N 37.67333°E﻿ / 55.72611; 37.67333
วันที่: 23–26 ตุลาคม พ.ศ. 2545
เป้าหมาย: โรงละครดูบรอฟกา
ประเภท: จับตัวประกัน
ตาย: 130
เจ็บ: มากกว่า 700
ผู้ก่อเหตุ: SPIR   มอฟซาร์ บาราเยฟ (หัวหน้า)  †   อาบู บาการ์ (รองหัวหน้า)  †   ชามิล บาซาเยฟ (อ้างว่าเข้าร่วม)
เหตุจูงใจ: การประกาศเอกราชของสาธารณรัฐเชเชน และการถอนตัวของทหารรัสเซีย
วิกฤตการณ์ตัวประกันโรงละครมอสโก (อังกฤษ: Moscow theatre hostage crisis) หรือ การล้อมนอร์ด-โอสท์ พ.ศ. 2545 (อังกฤษ: 2002 Nord-Ost siege) เป็นการยึดโรงละครซึ่งเต็มไปด้วยผู้คนเมื่อวันที่ 23 ตุลาคม พ.ศ. 2545 โดยกลุ่มติดอาวุธเชเชนราว 40 ถึง 50 คน ที่อ้างความภักดีต่อขบวนการแบ่งแยกดินแดนอิสลามในเชชเนีย คนร้ายจับตัวประกัน 850 คน และเรียกร้องให้ถอนกำลังรัสเซียออกจากเชชเนีย และยุติสงครามเชชเนียครั้งที่สอง การล้อมนี้อยู่ภายใต้การนำอย่างเป็นทางการของมอฟซาร์ บาราเยฟ หลังการล้อมนานสองวันครึ่ง กองกำลังสเปซนาซของรัสเซียได้สูบสารเคมีไม่ทราบชื่อ (คาดว่าเป็นเฟนตานิล หรือ 3-เมทิลเฟนตานิล) เข้าไปในระบบระบายอากาศของอาคารและโจมตี
คนร้าย 39 คนถูกสังหารโดยกองทัพรัสเซีย เช่นเดียวกับตัวประกันอย่างน้อย 129 คน (ซึ่งรวมชาวต่างชาติเก้าคน) ตัวประกันเกือบทั้งหมดที่เสียชีวิตในเหตุการณ์เสียชีวิตจากสารพิษที่สูบเข้าไปในโรงละครที่ตั้งใจใช้กับคนร้าย การใช้แก๊สดังกล่าวถูกประณามอย่างกว้างขวางว่า "มือหนัก" แต่รัฐบาลรัสเซียยืนยันว่า ตนมีพื้นที่น้อยมากสำหรับกลวิธี โดยเผชิญหน้ากับกบฏติดอาวุธหนัก 50 คนที่เตรียมฆ่าตัวตายและตัวประกัน แพทย์ในกรุงมอสโกประณามการปฏิเสธที่จะเปิดเผยเอกลักษณ์ของแก๊ส ซึ่งทำให้แพทย์ไม่สามารถช่วยชีวิตได้เพิ่มขึ้น อย่างไรก็ดี บางรายงานว่า ยานาลอกโซนสามารถใช้ช่วยชีวิตตัวประกันบางคนอย่างได้ผล รวมแล้วมีผู้เสียชีวิตในเหตุการณ์ทั้งสิ้นประมาณ 170 คน
เหตุการณ์การจับตัวประกัน > 23 ตุลาคม

เหตุการณ์เริ่มขึ้นไม่นานหลังเริ่มการแสดงละคร เวลา 21.05 น. ของวันที่ 23 ตุลาคม พ.ศ. 2545 ได้มีรถบัสบรรทุกทั้งชายและหญิงในชุดดำลายพราง สวมหน้ากาก และติดอาวุธหนัก และจับตัวประกันราว 850-900 คน รวมทั้งผู้ชมและนักแสดง ในจำนวนนี้มีพลเอกจากกระทรวงมหาดไทยด้วย ปฏิกิริยาของผู้ชมในโรงละครต่อข่าวว่าโรงละครถูกผู้ก่อการร้ายยึดไว้คละกันไป บ่างคนยังสงบ บางคนควบคุมตนเองไม่ได้ และบางคนหมดสติไป นักแสดงบางคนที่กำลังพักอยู่หลังเวทีหลบหนีออกไปทางหน้าต่างและเรียกตำรวจ รวมแล้ว มีราว 90 คนสามารถหลบหนีจากอาคารหรือซ่อนตัว
หัวหน้าคนร้ายบอกว่า พวกเขามาจากหน่วยฆ่าตัวตายของ "กองพลที่ 29" และว่า พวกเขาไม่มีความบาดหมางกับชาวต่างชาติ (ราว 75 คน จาก 14 ประเทศ รวมทั้งออสเตรเลีย เยอรมนี เนเธอร์แลนด์ ยูเครน สหราชอาณาจักรและสหรัฐอเมริกา) และสัญญาจะปล่อยทุกคนที่แสดงพาสปอร์ตต่างประเทศ อย่างไรก็ตาม นักเจรจารัสเซียปฏิเสธที่จะยอมรับข้อเสนอนี้ และยืนยันให้ทุกคนถูกปล่อยตัวพร้อมกัน โดยไม่มีการแบ่งแยกระหว่างชาวต่างชาติกับชาวรัสเซีย
การสนทนาด้วยโทรศัพท์เคลื่อนที่ระหว่างตัวประกันที่ถูกจับอยู่ในโรงละครกับครอบครัว เปิดเผยว่า ผู้จับตัวประกันมีระเบิดมือ ทุ่นระเบิดและระเบิดแสวงเครื่องผูกรัดอยู่ตามร่างกาย และวางระเบิดเพิ่มไว้ทั่วโรงละคร ระเบิดส่วนใหญ่นี้ (รวมทั้งทั้งหมดที่นักรบหญิงสวม) ถูกพบภายหลังว่าเป็นของปลอมใช้ในทางทหาร ส่วนที่เหลือนั้นไม่มีตัวจุดระเบิดหรือถอดแบตเตอรี่ออกแล้ว นักเจรจาและหน่วยรบพิเศษรัสเซียไม่อาจมั่นใจได้ในเวลานั้น แต่ก่อนหน้าการล้อม ขณะที่มีการเตรียมระเบิด เจ้าหน้าที่หน่วยความมั่นคงกลาง (FSB) ผู้แทรกซึมเครือข่ายขนส่งเชเชนจีฮัดได้บ่อนทำลายอุปกรณ์หลายอย่างด้วยแบตเตอรีใช้หมด และตัวเร่งหรือดินเร่งที่ไม่พอสำหรับจุดระเบิด คนร้ายใช้ชื่อภาษาอาหรับในหมู่พวกเขาเอง และผู้ก่อการร้ายหญิงสวมเสื้อผ้าบุรกาแบบอาหรับ ซึ่งผิดปกติอย่างมากในเขตคอเคซัสเหนือ
โฆษกผู้นำแบ่งแยกดินแดนเชเชนกล่าวว่า เขาไม่มีข้อมูลว่าใครเป็นผู้ก่อเหตุ และประณามการโจมตีต่อพลเรือน ผู้นำเชชเนียนิยมรัสเซียยังประณามเหตุโจมตีดังกล่าวด้วย
ตัวประกันทั้งหมดถูกจัดให้อยู่ในโรงละครและหลุมวงออเครสตราใช้เป็นส้วม สถานการณ์ในห้องโถงนั้นตึงเครียดและเปลี่ยนแปลงหลายครั้งขึ้นอยู่กับอารมณ์ของผู้จับตัวประกัน ตามรายงานในสื่อมวลชนภายหลัง การทราบข้อมูลผิด ๆ ทุกประเภทได้ก่อให้เกิดความสิ้นหวังในหมู่ตัวประกันและความก้าวร้าวรอบใหม่ของคนร้าย ผู้จะขู่ยิงตัวประกันและระเบิดอาคารทิ้ง อย่างไรก็ดี ไม่มีหายนะครั้งใหญ่เกิดขึ้นระหว่างช่วงการล้อม มือปืนปล่อยให้ผู้ชมโทรศัพท์ได้ ตัวประกันใช้โทรศัพท์ขอร้องทางการไม่ให้โจมตีอาคาร ขณะที่ตำรวจและทหารเต็มคันรถบรรทุก ร่วมด้วยยานเกราะ ล้อมอาคาร
หลังจากนั้น คนร้ายได้ปล่อยตัวประกันราว 150 ถึง 200 คน รวมทั้งเด็ก หญิงมีครรภ์ ชาวมุสลิม ผู้ชมละครชาวต่างประเทศบางคน และคนที่ต้องการการรักษาในไม่กี่ชั่วโมงหลังคนร้ายยึดโรงละคร มีหญิงสามารถหลบหนีได้สองคน และไม่มีคนใดได้รับบาดเจ็บระหว่างการหลบหนีนั้น ผู้ก่อการร้ายว่า พวกเขาพร้อมฆ่าตัวประกัน 10 คน หากสมาชิกของพวกเขาตายไป 1 คน ในกรณีที่กำลังความมั่นคงเข้าแทรกแซง
โอลกา โรมาโนวา วัย 26 ปี ผ่านการล้อมของตำรวจและเข้าโรงละครจากทางด้านหลัง เธอเผชิญหน้ากับผู้ก่อการร้ายและกระตุ้นให้ตัวประกันยืดหยัดสู้กับคนร้าย กองโจรตัดสินว่าเธอเป็นเจ้าหน้าที่ FSB และนำเธอไป เธอถูกยิงและเสียชีวิตแทบทันที ร่างของโอลกาภายหลังถูกนำออกจากอาคารโดยทีมแพทย์รัสเซีย และตำรวจรัสเซียรายงานอย่างผิด ๆ ว่าเป็นร่างของตัวประกันคนแรกที่ถูกสังหารระหว่างพยายามหลบหนี